Infoboks

Den brasilianske midtbanespiller Fred er blevet tildelt et års karantæne for doping. Indtil videre dog kun i sydamerikanske kampe.

Shakhtar Donetsks brasilianske midtbanespiller Fred blev under sommerens Copa America med Brasilien testet positiv for et ulovligt stof.

Indtil videre har han spillet videre, mens sagens er blevet behandlet, men det sydamerikanske forbund CONMEBOL har nu valgt at udelukke ham i et år.

Karantænen gælder dog indtil videre kun i kampe, som CONMEBOL arrangerer – blandt andet VM-kvalen – og den begyndte allerede 26. juni, hvorfor Fred kan spille for landsholdet igen om godt seks måneder.

FIFA har endnu ikke taget stilling til en eventuel karantæne, der kan koste Fred deltagelse for sit klubhold.